Subject: Eesti energiasüsteemi valmisolek ja vastupidavus kriisiolukordades
From: "Andres Veske" <[email-masked]>
Date: Tue, 25 Nov 2025 13:50:48 +0200

KUTSE KONVERENTSILE

„Eesti energiasüsteemi valmisolek ja vastupidavus kriisiolukordades“
10. detsember 2025 · Nordic Hotel Forum konverentsikeskus · Tallinn

Lugupeetud energiataristu omanikud, operaatorid ja koostööpartnerid

Kliimaministeerium koos riigi julgeoleku- ja kriisivaldkonna asutustega 
kutsub Teid osalema konverentsile, kus keskendume Eesti energiataristu 
vastupidavusele, kriisivalmidusele ning sektoriteülesele koostööle.

Konverentsi eesmärk on tuua ühtsesse infovälja praegused ja tulevased 
elutähtsa teenuse osutajad (ETO-d), riigi kriisivaldkonna spetsialistid ja 
energiasektori turvalisuse eest vastutavad osapooled, et ühiselt

*	hinnata Eesti energiasüsteemi peamisi riske,
*	ühtlustada arusaama kriisivalmiduse nõuetest, ning
*	selgitada välja vajalikud investeeringud energiataristu töökindluse ja 
turvalisuse tagamiseks.

Sõna võtavad energeetika- ja keskkonnaminister, Kliimaministeeriumi 
esindajad, Riigikantselei, Kaitsepolitseiamet, Välisluureamet, Riigi 
Infosüsteemi Amet, Päästeamet, Kaitseliit ning energiataristu ettevõtete 
esindajad.

Aeg ja koht

📅 10. detsember 2025
🕥 09.15–15.00
📍 Nordic Hotel Forum konverentsikeskus, Tallinn

Kellele konverents on suunatud?

*	Energiataristu omanikud ja operaatorid
*	Elutähtsa teenuse osutajad
*	Turvateenuste pakkujad
*	Kriisijuhtimise ja infoturbe juhid
*	Võrguhaldurid, tootmisüksused ja kriitilise taristu valdajad

Miks osaleda?

*	Saate ülevaate Eesti energiajulgeoleku hetkeseisust ja riiklikest 
prioriteetidest
*	Kuulete eri ametkondade hinnanguid kriitilistele riskidele ja õiguslikele 
ootustele
*	Saate praktilise vaate reaalsetest juhtumitest sektoris
*	Võimalus suhelda otse otsustajate ja partneritega, kellega kriisiolukorras 
koostöö on vältimatu

Registreerimine

Palun kinnitage oma osalemine hiljemalt 8. detsembriks 2025. Kuna kohtade 
arv on piiratud, ootame igast organisatsioonist ühte esindajat! 
Registreerige palun enda osavõtt alloleval lingil:

 <https://forms.office.com/e/QrcFCeX5gG?origin=lprLink> 
https://forms.office.com/e/QrcFCeX5gG?origin=lprLink

  _____

Loodame Teid konverentsil näha ja ühiselt tugevdada Eesti energiataristu 
vastupidavust ning valmisolekut tulevasteks väljakutseteks.

Lugupidamisega
Kliimaministeerium

Andres Veske

Kriisikindluse nõunik
Energeetika osakond
Kliimaministeerium

Mob: +372 505 6466  <mailto:[email-masked]> 
[email-masked]
|  <http://www.kliimaministeerium.ee/> www.kliimaministeerium.ee | 
Suur-Ameerika 1, 10122 Tallinn